Ujumine 1992. aasta suveolümpiamängudel
Ujumine 1992. aasta suveolümpiamängudel toimus 26.–31. juulini. Olümpiamängude ujumisvõistlused Barcelona mängudel 1992. aastal võib pidada ajalooliseks, sest siit alustas Aleksandr Popov oma valitsemisaega. Flegmaatiline venelane võitis nii 50 kui 100 meetri vabaujumise ning mõlemal korral alistas ta USA suure lemmiku Matt Biondi. Sama efektne oli Popovi kaasmaalase Jevgeni Sadovõi topelvõit 200 ja 400 meetri vabaujumises. Naistest tutvustas Hiina end ujumise suurriigina, võites neli kuld- ja viis hõbemedalit. Hiinlaste võit eriti 100 meetri vabaujumises oli lausa sensatsiooniline.